**S ú h l a s**

Ja dolu vlastnoručne podpísaný (meno a priezvisko, titul) ........................................................

ako štatutárny orgán (názov žiadateľa o NFP) ...........................................................................

* súhlasím, že podaním žiadosti o nenávratný finančný príspevok týmto dávam , nad rámec ustanovení § 47 a § 48 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov, súhlas riadiacemu orgánu / sprostredkovateľskému orgánu na zhromažďovanie, spracovanie, poskytnutie, sprístupnenie, zverejnenie tretím osobám alebo uchovávanie akýchkoľvek údajov, týkajúcich sa Projektu, a to aj v prípade, že tieto údaje obsahujú zároveň osobné údaje, poskytnutých pred/ v priebehu/ po realizácii aktivít Projektu alebo v súvislosti so žiadosťou o nenávratný finančný príspevok.

Čas platnosti tohto súhlasu, rozsah a zoznam údajov sa primerane riadia povinnosťou uchovávať Dokumentáciu k Projektu spolufinancovaného z verejných zdrojov a tiež povinnosťami, ktoré pre riadiaci orgán/sprostredkovateľský orgán vyplývajú z právnych noriem záväzných pre nich v oblasti poskytovania príspevku.

* súhlasím tiež so spracovaním a iným využitím osobných údajov subjektov, ktorých výdavky budú úplne hradené alebo majú byť čo i len čiastočne hradené z poskytnutého nenávratného finančného príspevku. Som si vedomý povinností vyplývajúcich z ust. § 11 a nasl. zákona č. 122/2013 Z. z. o ochrane osobných údajov a o zmene a doplnení niektorých zákonov (ďalej aj ako „zákon o ochrane osobných údajov“) a na tieto účely si od všetkých dotknutých osôb vopred zabezpečím ich písomný súhlas.

Týmto sa preto zaväzujem, že podľa predchádzajúcej vety získam súhlas od týchto osôb a že bez ich predchádzajúceho súhlasu údaje neposkytnem riadiacemu orgánu / sprostredkovateľskému orgánu. V prípade, že vznikne majetková alebo nemajetková ujma v súvislosti s porušením práv na ochranu osobných údajov alebo povinností vyplývajúcich zo zákona o ochrane osobných údajov preberám zodpovednosť s tým spojenú.

V (miesto) ..........................................................

Dňa (dátum, mesiac, rok)...................................

............................................................................

Meno, priezvisko, podpis štatutárneho orgánu